Document ID: 32005R0972

UREDBA KOMISIJE (ES) št. 972/2005
z dne 24. junija 2005
o določitvi, v kakšnem obsegu se lahko ugodi zahtevkom za uvozne pravice, vloženim za kvoto za zamrznjeno goveje in telečje meso, predvideno z Uredbo (ES) št. 715/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1),
ob upoštevanju Uredbe Komisije (ES) št. 715/2005 z dne 12. maja 2005, kar zadeva tarifno kvoto za zamrznjeno goveje in telečje meso s tarifno oznako KN 0202 in za proizvode s tarifno oznako KN 0206 29 91 (od 1. julija 2005 do 30. junija 2006) (2), in zlasti člena 5,
ob upoštevanju naslednjega:
Člen 1 Uredbe (ES) št. 715/2005 določa, da je 53 000 ton količina v okviru kvote, na podlagi katere lahko uvozniki iz Skupnosti predložijo zahtevek za uvozne pravice za količine govejega in telečjega mesa pod tarifnimi številkami KN 0201, 0202, 0206 10 95 ali 0206 29 91, ki jih je uvoznik uvozil sam ali na svoj račun po zadevnih carinskih predpisih med 1. majem 2004 in 30. aprilom 2005. Ker zaprošeno število za uvozne pravice presega razpoložljivo količino iz člena 1, je treba določiti enoten odstotek znižanja v skladu s členom 5 Uredbe (ES) št. 715/2005 -
SPREJELA NASLEDNJO UREDBO:
Člen 1
Vsakemu zahtevku za uvozne pravice, vloženemu v skladu s členom 4(1) Uredbe (ES) št. 715/2005, se ugodi v višini 18,363334 % zaprošenih uvoznih pravic.
Člen 2
Ta uredba začne veljati 25. junija 2005
Ta uredba je v celoti zavezujoča in se neposredno uporablja v vseh državah članicah.
V Bruslju, 24. junija 2005

Labels: 3
17
15